Nakib Abdagić - Wikipedia

# Nakib Abdagić

### From Wikipedia

Nakib Abdagić rođen je 8. novembra 1947. godine u Donjem Vakufu. Gimnaziju završio u Bugojnu, a diplomirao na Filozofskom fakultetu u Sarajevu. Skoro deset godina radi kao glumac BNP Zenica.

Autor je nekolicine drama: Hamza Pogorelac, Deratizacija, Balwan City i Mudri Muradif, od kojih je dakako najznačajnija Hamza Pogorelac(najgledanija ratna drama), koja je izvedena 400 puta.

1993. godine Nakib Abdagić- Kiban i njegov prijatelj i saborac Ibrahim Ćustić Ibrica sa ovom su dramom obišli mnoge bosanskohercegovačke gradove, među kojima i opkoljeno Sarajevo. Kiban je od prije rata aktivan u literarnoj djelatnosti, pa je objavljivao svoje radove u eminentnim ex-jugoslovenskim časopisima poput Ježa, Oslobođenja i dr. Neke od svojih radova (pjesme, priče, epigrame, karikature) sabrao je u knjizi Veži ata đe ti aga kaže.

Preuzeto sa: "http://bs.wikipedia.org../../../n/a/k/Nakib_Abdagi%C4%87_3eb3.html"

Kategorije: Muškarac | Bosanskohercegovački pisci | Bosanskohercegovačka književnost

##### Views

- Članak
- Razgovor
- Trenutna verzija

##### Pretraga